Sondeernæring brukes til pasienter som har en fungerende mage-tarm-kanal men som av ulike årsaker ikke klarer å dekke ernæringsbehovet selv. Sondeernæring kan brukes som fullernæring og dekke hele pasientens ernæringsbehov. Sondeløsninger inneholder alle nødvendige næringsstoffer, den kan derfor brukes som eneste næring over lang tid uten behov for annen mat. Sondeernæring kan også brukes som et supplement i tillegg til annen kost ved behov.